PROCES VERBAL
Nr. 14 din 10.07.2015

al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți 

membrii Consiliului de Observatori: DELEU Doina, GROZAVU Petru, GUREZ Lilia, NISTOR Stela, ȚAPEȘ Vitalie, VASILACHE Ludmila.

Invitați:
Surdu Mircea - Președinte interimar al IPNA Compania ”Teleradio-Moldova”;

Gheorghișenco Veaceslav – Director interimar al radiodifuziunii al IPNA Compania ”Teleradio-Moldova”;
Blanaru Galina – Șef departament financiar;

Svetlana Cojocaru – Producător audio-video (coordonator știri);
Covali Vitalie – specialist principal Serviciul juridic.

În conformitate cu p. 36 - 37 din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr. 1/3 din 09.02.2007, modificat prin Hotărârea  Consiliului de Observatori nr. 11 din 17.03.2015.
S-a votat începerea şedinţei, ora 14:00

Ordinea de zi publicată:
1. Cu privire la examinarea demersurilor parvenite la CO;
2. Multimedia – probleme curente şi soluţii;

3. Cu privire la examinarea scrisorii nr. 27-05-210/794 din partea Inspecţiei financiare a Ministerului Finanţelor al Republicii Moldova;
4. Diverse.

În debutul ședinței, Președintele CO, L. Vasilache a anuțat despre faptul că vrea să facă o declarație, menționînd următoarele: ”Atunci cînd am acceptat funcția de președinte al CO credeam că toți membrii, chiar dacă suntem, foarte diferiți, înțeleg că situația în Compania publică este foarte gravă și doar în echipă se pot realiza obiectivele propuse. Părea că toți membrii își dădeau seama că imediat ce vor fi făcute publice rezultatele auditului efectuat de Curtea de Conturi al Republicii Moldova – presiunile din exterior, dar și din interiorul instituției nu se vor lăsa așteptate și doar în echipă vom putea rezista și schimba lucrurile în bine.

Din păcate în aceste cîteva luni am înțeles că nu suntem o echipă, iar eu nu pot și nici nu vreau să reprezint persoane care nu-și pot asuma consecințele propriilor decizii și își lustruiesc imaginea pe seama altora. Eu nu vreau să reprezint nici persoane care nu-și asumă în general nimic. Pot face față loviturilor directe dar nu și celor din spate. Din acest motiv îmi dau demisia din funcția de președinte al CO și voi continua prezentându-mi propriile opinii, motivându-mi doar propriul vot, argumentându-mi doar propriile soluții și propuneri. Astfel, activitatea mea va fi mult mai eficientă”.

Membrii CO au propus aprobarea Ordinei de zi cu modificări:
1. Cu privire la declarația de demisie din funcția de președinte al Consiliului de Observatori al IPNA Compania ”Teleradio-Moldova” a dnei Ludmila Vasilache;

2. Cu privire al alegerea președintelui Consiliului de Observatori al IPNA Compania „Teleradio-Moldova”;
3. Cu privire la examinarea demersurilor parvenite la CO;
4. Cu privire la examinarea raportului de activitate a Departamentului multimedia al IPNA Compania ”Teleradio-Moldova” – probleme curente și soluții;

5. Cu privire la examinarea scrisorii nr. 27-05-210/794 din partea Inspecției financiare a Ministerului Finanțelor al Republicii Moldova;

6. Diverse.

S-a votat: „PRO” – 6 voturi  - D. Deleu; P. Grozavu; L. Gurez; S. Nistor; V. Țapeș; L. Vasilache
1. Cu privire la declarația de demisie din funcția de președinte al Consiliului de Observatori al IPNA Compania ”Teleradio-Moldova” a dnei Ludmila Vasilache

S-a votat: ”PRO” - D. Deleu; L. Gurez; S. Nistor; L. Vasilache; V. Țapeș; 

”CONTRA” – P. Grozavu.
2. Cu privire al alegerea președintelui Consiliului de Observatori al IPNA Compania „Teleradio-Moldova”;

Dna Stela Nistor a propus în funcţia de preşedinte al Consiliului de Observatori al Instituţiei Publice Naţionale a Audiovizualului Compania „Teleradio-Moldova” candidatura dnei Doina Deleu, considerînd că dumneaiei este o persoană responsabilă și va face față cerințelor.

S-a votat: ”PRO” - D. Deleu; L. Gurez; S. Nistor; L. Vasilache; V. Țapeș; 

”CONTRA” – P. Grozavu.
Dl Țapeș a ținut să comunice faptul că dna Deleu are o experiență în domeniul juridic și speră la o comunicare în echipă și regretă faptul că dna Vasilache a decis, în cele din urmă, să demisioneze și tine să-I mulțumească din numele membrilor CO de activitatea pe care a desfășurat-o în această funcție.
3. Cu privire la examinarea demersului dlui Petru Grozavu
Dl Grozavu și-a exprimat regretul că demersul pe care l-a expediat CO în data de 19 iunie a fost examinat în lipsa sa (fiind plecat în concediu), fără să ia în calcul faptul că existau argumente din care dna Olga Bordeianu nu putea fi angajată în funcția de președinte al IPNA Compania ”Teleradio-Moldova”. Dl Grozavu a amintit că în ședința CO din 5 iunie a făcut o declarație prin care semnala faptul că în presă au apărut o serie de acuzații că dna Bordeianu ar fi plagiat proiectul de intenție pentru concurs și ar fi admis inexactități legate de studii, motiv din care dl Grozavu a cerut ca în perioada de pana în 4 iulie toate informațiile legate de dosarul dnei Bordeianu să fie verificate, iar dacă se vor constata abateri, CO va trebui să-și anuleze decizia de alegere a dnei Bordeinau în funcție și să anunțe un nou concurs. În rezultatul verificărilor, - a menționat dl Grozavu, s-a constatat două nereguli: dna Bordeianu nu și-a putut certifica studiile la Academia Americană de Regie și Film (un an de studii, 2014, conform CV) și nici activitatea Dumneaei în domeniul mass-media nu întrunește stagiul de 10 ani, ceea ce este o abatere de la condițiile concursului. În opinia sa, CO a fost indus în eroare, motiv din care dumnealui a indicat în demers că își retrage votul și a cerut CO anularea deciziei din 4 iunie și anunțarea unui nou cncurs pentru funcția de președinte TRM.
Vizavi de nota informativă prezentată de Serviciul juridic al Companie, P. Grozavu a menționat că nu este satisfăcut de faptul că acesta s-a referit doar la o parte a demersului, doar la retragerea votului și nu a examinat și partea ce ține de neîntrunirea de către dna Olga Bordeianu a condițiilor Regulamentului de concurs pentru ocuparea funcției de președinte al Companiei.
Juristul Companiei, Vitalie Covali, a declarat că stabilirea și aprecierea faptului dacă dna Bordeianu a întrunit toate condițiile necesare pentru funcția de președinte al Companiei ține de competența Consiliului de Observatori și din acest considerent dumnealui s-a referit doar la partea de retragere a votului ceea ce este deja un fapt consumat, votul nu poate fi retras deoarece Hotărârea intră în vigoare la data adoptării.

Dna Vasilache a specificat faptul că membrii CO au examinat dosarele participanților la concursul pentru funcția de președinte și de director al radiodifuziunii la data de 28 iunie curent, iar din momentul în care apar întrebări, membrii CO au avut posibilitatea să le adreseze. Studiile la care se referă dl Grozavu nu sunt nimic altceva decît niște cursuri, fapt confirmat de dna Bordeianu prin prezentarea unor contracte de plată a acestor cursuri de 2 săptămîni. Plus la toate, în cadrul ședinței din 4 iunie curent, la prezentarea candidaturii dnei Olga Bordeianu, a fost specificat despre faptul că aceste studii sunt cursuri. Vizavi de experiența din domeniul mass media, dna Vasilache a menționat că Olga Bordeianu a prezentat dovezi precum că are nu doar 10 ani de experiență ci 15 ani Toată lumea a prezentat în CV-uri pagini întregi de cursuri și nimănui nu I s-a cerut dovezi. Dna Vasilache a mai menționat că în cazul în care există o parte vătămată are tot dreptul de a se adresa în instant de judecată.

În replică, dl Grozavu a calificat comentariile dnei Vasilache drept interpretări, care nu au nimic în comun cu neregulile stabilite și a declarat că va merge în instanță.
4. Cu privire la examinarea Cererii prealabile a președintelui Cosiliului Sindical Național Ramural, Simion Ciobanu

Președintele CO, Doina Deleu a propus de a elibera președintelui Consiliului Sindical Național Ramural, dlui Simion Ciobanu, copia notei informative a Serviciului juridic al IPNA Compania ”Teleradio-Moldova” f/nr. din data de 08.05.2015 și de a sesiza Comisia juridică, numiri şi imunităţi a Parlamentului Republicii Moldova în vederea interpretării art. 56 pct. 8 şi pct. 9, art. 57 alin. 2 lit. c) din Codul Audiovizualului al Republici Moldova - funcția de Secretar al Consiliului de Observatori al IPNA Compania ”Teleradio-Moldova”.
S-a votat: „PRO” – 6 voturi  - D. Deleu; P. Grozavu; L. Gurez; S. Nistor; V. Țapeș; L. Vasilache.
5. Cu privire la examinarea scrisorii nr. 27-05-210/794 din partea Inspecției financiare a Ministerului Finanțelor al Republicii Moldova;

Doina Deleu a comunicat despre faptul că membrii CO au făcut o interpelare către Ministerul Finanțelor care ne-a transmis copia identificată a actului de inspectare pentru anul 2014, spunîndu-ne că pe parcursul anilor 2012-2015 a fost făcută doar o singură inspecție, de asemenea, mai este anexată și o ordonanță privind dispunerea reviziei documentar-tematicii în cadrul unui dosar penal.
Dna Blanaru, a afirmat că în adresa IPNA Compania ”Teleradio-Moldova” nu a venit nici o scrisoare prin care să informeze despre faptul că este deschis vreun dosar penal.


Ţinând cont de faptul că Larisa Călugăru, membrul Consiliului de Observatori‚ raportor este lipsă, examinarea subiectului se transferă pentru şedinţa din următoare la care dumneaei va asista.  
Dl Țapeș a solicita ca la ședința viitoare, dna Galina Balanaru, să prezinte o informație vizavi de baza de odihnă al IPNA Compania ”Teleradio-Moldova”, ”Unda”.
6. Cu privire la examinarea raportului de activitate a Departamentului multimedia al IPNA Compania ”Teleradio-Moldova” – probleme curente și soluții;

Svetlana Cojocaru, Producător audio-video din cadrul Departamentului multimedia a făcut o scurtă prezentare a activității și problemelor cu care se confruntă Departamentul multimedia, referindu-se la statele de personal care activează în departament, la problemele tehnice cu care se confruntă din cauza lipsei unui soft și la faptul că funcția de șef al Departamentului este vacantă, ceea ce complică și mai mult activitatea și comunicarea în interiorul departamentului. 
Președintele CO, Doina Deleu, a propus de a lua act de raportul prezentat de Departamentul multimedia al IPNA Compania ”Teleradio-Moldova” și de a însărcina Preşedintele IPNA Compania ”Teleradio-Moldova” elaborează şi prezintă în termen de 30 de zile membrilor Consiliului de Observatori în formă scrisă un proiect/concept de îmbunătățire a activității Departamentului multimedia.
S-a votat: „PRO” – 6 voturi  - D. Deleu; P. Grozavu; L. Gurez; S. Nistor; V. Țapeș; L. Vasilache.
Totodată, membrii CO au concretizat faptul că următoarea ședințe vor avea loc marți, 16 iulie, ora 14.00 iar chestiunile incluse pe Ordinea de zi, urmează a fi stabilite ulterior.

S-a votat: „PRO” – 6 voturi  - D. Deleu; P. Grozavu; L. Gurez; S. Nistor; V. Țapeș; L. Vasilache.
S-a pus la vot încheierea şedinței.

S-a votat: „PRO” – 6 voturi (D. Deleu; P. Grozavu; L. Gurez; S. Nistor; V. Țapeș; L. Vasilache)
Durata şedinţei: 14:00-16:15.

Au semnat:
Preşedintele 
Consiliului de Observatori                                    Doina DELEU
Secretarul 
Consiliului de Observatori                                    Mariana CERSAC

